ཡི་དམ་རྣམས་ཀྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
༄༅། ། དྲིལ་བུ་ལུས་དཀྱིལ་གྱི་མངོན་རྟོགས་མདོར་བསྡུས་
བདེ་ཆེན་ཆར་འབེབས་བཞུགས། །
༄༅། ། བདེ་ཆེན་ལྷན་སྐྱེས་ཞགས་པ་ཡིས། ། བརྟན་དང་གཡོ་བའི་འཁོར་ལོ་ཀུན། །
དག་པའི་ངོ་བོར་སྡོམ་མཛད་པ། ། བླ་མ་ཧེ་རུ་ཀ་ལ་འདུད། ། འདིར་གྲུབ་ཆེན་དྲིལ་བུ་བའི་ལུགས་
ཀྱི་བདེ་མཆོག་ལུས་དཀྱིལ་གྱི་སྒྲུབ་ཐབས་ཤིན་ཏུ་བསྡུས་པ་ཉམས་སུ་ལེན་པར་འདོད་པས་ཀུན་སློང་ཁྱད་པར་
ཅན་གྱི་ངང་ནས། སྐད་ཅིག་གིས་རང་ཉིད་ཧེ་རུ་ཀ་ཡབ་ཡུམ་གྱི་སྐུར་བཞེངས་པར་གྱུར། ། ཨོཾ་
ཁཎྜ་རོ་ཧི་ཧཱུཾ་ཧཱུཾ་ཕཊ། ཨོཾ་སྭ་བྷཱ་ཝས་སྦྱངས། སྟོང་བའི་ངང་ལས་ཐོད་པ་དུམ་བུ་གཅིག་པར་ཤ་
ལྔ་བདུད་རྩི་ལྔ་ཨོཾ་ཨཱཿཧཱུཾ་གིས་མཚན་པ་ཧ་ཧོ་ཧྲཱིཿས་ཁ་དོག་དྲི་རོ་ནུས་པའི་སྐྱོན་བཅོམ་
ཞིང་། དེ་རྣམས་ཞུ་བའི་བདུད་རྩིར་གྱུར། ཨོཾ་ཨཱཿཧཱུཾ། ལན་གསུམ་གྱིས་ནང་མཆོད་བྱིན་གྱིས་བརླབས།
བདག་བསྐྱེད་ཀྱི་མཆོད་པ་བསངས་སྦྱངས། སྟོང་བའི་ངང་ལས་སྐད་ཅིག་གིས་ཐོད་པའི་ནང་དུ་ཧཱུཾ་
ལས་མཆོད་རྫས་རྣམས་ཁྱད་པར་གསུམ་ལྡན་དུ་གྱུར། ཨོཾ་ཨཿགྷཾ་ཨཱཿཧཱུཾ་ནས་ཤཔྟའི་བ་
སངས་རྒྱས་ཆོས་དང་དགེ་འདུན་ལ། ། རྟག་ཏུ་བདག་ནི་སྐྱབས་སུ་མཆི། ། Jབས་སུ་མཆི། ། སེམས་ཅན་
ཀུན་གྱི་དོན་གྱི་ཕྱིར། ། བདག་ནི་ཧེ་རུ་ཀར་གྱུར་ཅིག ། རང་གི་སྤྱི་བོར་པད་ཟླ་ལ་སྐད་ཅིག་
གིས་བླ་མ་རྡོ་རྗེ་སེམས་དཔའ་དཀར་པོ་རྡོ་དྲིལ་འཛིན་པ་ཡུམ་ལ་འཁྱུད་པའི་ཡབ་ཡུམ་
གཉིས་ཀྱི་སྤྱི་བོར་ༀ། མགྲིན་པརཨཱཿ ཐུགས་ཀར་ཧཱུཾ། དེ་ལས་འོད་འཕྲོས་
ས་རང་འདྲའི་ཡེ་
ཤེས་པ་དང་དབང་ལྷ་སྤྱན་དྲངས། གཉིས་སུ་མེད་པར་གྱུར། དབང་ལྷས་དབང་བསྐུར། མི་
བསྐྱོད་པས་དབུ་བརྒྱན་པར་གྱུར། ཡབ་ཡུམ་གྱི་སྦྱོར་མཚམས་ནས་བབས་པའི་བདུད་ བདུད་རྩིའི་
144

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
རྒྱུན་རང་གི་ཚངས་བུག་ནས་ཞུགས་པས་ལུས་གང་ཞིང་སྡིག་སྒྲིབ་ཐམས་ཅད་དག་པར་
གྱུར། ཧེ་རུ་ཀའི་ཡིག་བརྒྱ་བཟླ། རྡོ་རྗེ་སེམས་དཔའ་ཡབ་ཡུམ་རང་ལ་ཐིམ་པས་རང་གི་སྒོ་
གསུམ་དང་རྡོ་རྗེ་སེམས་དཔའི་སྐུ་གསུང་ཐུགས་དབྱེར་མི་ཕྱེད་པར་གྱུར། ཤྲཱི་ཧེ་རུ་ཀཿ ཧེ་
ནི་ཆོས་ཀྱི་བདག་མེད་པ། རུ་ནི་གང་ཟག་གི་བདག་དང་བྲལ་བ། ཀ་ནི་དེ་ཁོ་ན་ཉིད་ཀྱི་
ཡུལ་ཡུལ་ཅན་མི་མཐུན་པར་མི་གནས་པ། ཤྲཱི་ནི་སྟོང་བ་ཉིད་དང་གཉིས་སུ་མེད་པའི་ཡེ་
ཤེས་ཨེ་ཝཾ་གྱི་དོན་བཞིན་རང་དང་སྣང་བ་ཐམས་ཅད་སྟོང་བར་གསལ་བའི་ངང་ལས་སྐད་
ཅིག་གིས་ཧེ་རུ་ཀ་ཡབ་ཡུམ་གྱི་སྐུར་གྱུར། ཤྲཱི་ཧེ་རུ་ཀོ྅་ཧཾ། ལན་གསུམ། ཨོཾ་ཨཱཿཧཱུཾ། གསུམ་
བརྗོད། རང་གི་ལྟེ་བའི་ཕྱོགས་སུ་སྔགས་ཕྲེང་གཡོན་སྐོར་དུ་གནས་པ་ལས་འཁོར་ལོ་གསུམ་
གྱི་ལྷ་ཚོགས་འཕྲོས་པས་བགེགས་ཐམས་ཅད་བསྐྲད་དེ་སླར་བྱོན་ནས་རང་ལ་ཐིམ་པར་
གྱུར། རང་ཧེ་རུ་ཀར་གསལ་བའི་ཐུགས་ཀར་པད་ཟླ་ལ་ཧཱུཾ་ཡིག་ཡེ་ཤེས་ལྔའི་རང་བཞིན་
ཅན་གྱི་འོད་ཟེར་གྱིས་འོག་མིན་ནས་བླ་མ་དང་དབྱེར་མེད་པའི་འཁོར་ལོ་སྡོམ་པའི་ལྷ་
ཚོགས་མདུན་གྱི་ནམ་མཁར་སྤྱན་དྲངས། འོད་ཟེར་རང་གི་སྙིང་གར་ཐིམ། ཨོཾ་གུ་རུ་ཙཀྲ་
སམྦྷ་ར་སརྦ་མཎྜལ་བྷྱཿ ཞེས་ཕྱག་བྱ། ཨོཾ་ཨགྷཾ་པྲ་ཏིཙྪ་སྭཱ་ཧཱ། ཨོཾ་པཏྱཾ྾སྭཱ་ཧཱ། ཨོཾ་བཛྲ་པུཥྤ་ཨཱཿཧཱུྃ་
ནས་ཤཔྟའི་བར། ཨོཾ་བཛྲ་ཨ་དརྴ་ཧཱུཾ། དེ་བཞིན་ཏུ། བཱི་ནི། གནྟེ། ར་སེ། སྤངྒེ། དྷ་རྨེ། རྣམས་སྦྱར།
ཨོཾ་ཨཱཿཧཱུྃ་གིས་ནང་མཆོད་ཕུལ། ཡབ་ཡུམ་སྙོམས་པར་ཞུགས་པའི་བདེ་སྟོང་གི་ཡེ་ཤེས་གསང་
བ་དང་དེ་ཁོ་ན་ཉིད་ཀྱིས་མཆོད། དཀོན་མཆོག་གསུམ་ལ×། ཡིད་ཀྱིས་བཟུང་། ཚོགས་
ཞིང་རྣམས་རང་ལ་ཐིམ་པར་གྱུར། ཨོཾ་སྭ་བྷཱ་ཝ×ཧཾ། ༀ་ཤཱུ་ནྱ་ཏཱ྾ཀོ྅་ཧཾ། གིས་ཆོས་སྐུའི་ལམ་
འཁྱེར་བསྒོམ། དེ་ལྟར་སྣང་བ་ཐམས་ཅད་བསྡུས་པའི་སྟོང་བ་ཉིད་ལས་རང་སེམས་ནཱ་དའི་
གཟུགས་དཀར་དམར་ཤིན་ཏུ་ཕྲ་བ་ནམ་མཁར་གནས་པར་གྱུར་པར་བསམ་ལ་ལོངས་སྐུའི་ལམ་
འཁྱེར་བསྒོམ། སྐད་ཅིག་གིས་རྡོ་རྗེའི་ས་གཞི་རྭ་གུར་བླ་རེ་མེ་རི་དང་བཅས་པའི་དབུས་སུ་
འབྱུང་བཞི་རིམ་བརྩེག་རི་རབ་སྣ་ཚོགས་པདྨ་ལ་གནས་པའི་སྣ་ཚོགས་རྡོ་རྗེའི་ལྟེ་བར་
པདྨ་འདབ་མ་བརྒྱད་པའི་དབུས་སུ་མཚན་དཔེའི་ངོ་བོ་དབྱངས་སོ་གཉིས་དང་གསལ་བྱེད་
145

ཡི་དམ་རྣམས་ཀྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
བརྒྱད་ཅུ་ལས་དབྱངས་གསལ་གྱི་གཟུགས་བརྙན་དང་ལྡན་པའི་ཟླ་བ་དཀར་ལ་དམར་
བའི་མདངས་ཅན་མེ་ལོང་དང་མཉམ་ཉིད་ཡེ་ཤེས། རང་ནམ་མཁའི་ནཱ་དས་ཟླ་བ་མཐོང་
བ་ན་བདག་གིས་སངས་རྒྱས་ཡབ་ཡུམ་གྱི་བྱང་སེམས་དཀར་དམར་གྱི་དབུས་སུ་སྐྱེ་བ་
བླངས་ལ་སེམས་ཅན་གྱི་དོན་བྱའོ་སྙམ་པའི་འཕེན་པ་དང་ལྡན་པས་ཟླ་བའི་དབུས་སུ་ནཱ་
ད་ཞུགས་པ་ལས་རིམ་བཞིན་ཧཱུཾ་ཡིག་དཀར་དམར་དུ་གྱུར་
ཧཱུཾ་ལས་
འོད་ཟེར་འཕྲོས་དོན་གཉིས་བྱས་འདུས་ནཱ་ད་ལ་ཐིམ་ཞིང་ཧཱུཾ་ཡིག་ལྷན་སྐྱེས་ཀྱི་དགའ་
བའི་རང་བཞིན་དུ་གྱུར་པ་ནི་བྱ་སྒྲུབ་ཡེ་ཤེས། ཨོཾ་ཨཱཿཧཱུཾ། ཨོཾ་སརྦ་བཱི་ར་ཡོ་གཱི་ནཱི་ཀཱ་ཡ་ཝཀྞི་
ཏྟ་བཛྲ་སྭ་བྷཱ་ཝ་ཨཏྨ་ཀོ྅་ཧཾ། ཨོཾ་བཛྲ་ཤུདྡྷ སརྦ་དྷརྨཿ བཛྲ་ཤུདྷོ་ཉྭ་ཧཾ། ཟླ་བ་དབྱངས་
གསལ་ཧཱུཾ་དང་བཅས་པ་ཡོངས་སུ་གྱུར་པ་ལས་རྟེན་དང་བརྟེན་པའི་དཀྱིལ་འཁོར་ཐམས་
ཅད་དུས་གཅིག་དུ་གྲུབ་པ་ནི་ཆོས་དབྱིངས་ཡེ་ཤེས་ཏེ་དེ་ཡང་གཞལ་ཡས་ཁང་གྲུ་བཞི་སྒོ་
བཞི་རྟ་བབས་བཞི་དང་བཅས་པ་མཚན་ཉིད་ཡོངས་སུ་རྫོགས་པའི་དབུས་སུ་པདྨའི་ལྟེ་
བར་ཉི་གདན་ལ་རང་ཉིད་བཅོམ་ལྡན་འདས་དཔལ་ཧེ་རུ་ཀ་སྐུ་མདོག་མཐིང་ག་ཞལ་བཞིའི་
རྩ་ཞལ་ནག་གཡོན་ཞལ་ལྗང་། རྒྱབ་ཞལ་དམར། གཡས་ཞལ་སེར་བ། ཞལ་རེ་རེ་དང་སྤྱན་
གསུམ་གསུམ་པ་དཔྲལ་བར་རྡོ་རྗེ་རྩེ་ལྔ་བའི་ཕྲེང་བ་འཛིན་པ། ཞབས་གཡས་བརྐྱངས་
པས་འཇིགས་བྱེད་ནག་པོའི་མགོ་བོ་མནན་ཅིང་གཡོན་བསྐུམ་པས་དུས་མཚན་མ་དམར་
མོའི་ནུ་མ་མནན་པ། ཕྱག་བཅུ་གཉིས་ཀྱི་དང་པོ་གཉིས་རྡོ་དྲིལ་འཛིན་པས་ཡུམ་ལ་འཁྱུད་
པ། དེའི་འོག་མ་གཉིས་ཀྱིས་གླང་པོ་ཆེའི་པགས་པ་བརྒྱངས་ཏེ་འཛིན་པ། གཡས་ལྷག་མ་
བཞིས་ཌཱ་མ་རུ་དགྲ་སྟ་གྲི་གུག མདུང་རྩེ་གསུམ་པ། གཡོན་པའི་ལྷག་མ་བཞིས་ཁ་ཊཱཾ་ག
ཐོད་ཁྲག་ཞགས་པ་ཚངས་མགོ་བསྣམས་པ། སྣ་ཚོགས་རྡོ་རྗེས་མཚན་པའི་རལ་བའི་ཐོར་
ཅོག་ཅན། ཐོད་སྐམ་ལྔ་ལྔས་དབུ་བརྒྱན་ཅིང་དབུའི་གཡོན་དུ་ཟླ་ཕྱེད་ཐུར་དུ་འཕྱང་
་བ།
ཞལ་རྣམ་པར་འགྱུར་ཞིང་མཆེ་བ་བཞི་བཞི་གཙིགས་པ། སྟག་ཤམ་དང་མི་མགོ་ལྔ་བཅུའི་
དོ་ཤལ་ཅན། གར་གྱི་ཉམས་དགུ་དང་ལྡན་ཞིང་ཕྱག་རྒྱ་དྲུག་གིས་བརྒྱན་པ། མི་རུས་ཀྱི་
146

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
ཐལ་བས་ལུས་ཐམས་ཅད་ལ་བྱུག་པའོ། ། དེའི་བང་ན་ཡུམ་རྡོ་རྗེ་ཕག་མོ་དམར་མོ་ཞལ་
གཅིག་ཕྱག་གཉིས་ཀྱི་གཡོན་པས་ཡབ་ཀྱི་མགུལ་བ་ནས་འཁྱུད་ཅིང་ཐོད་ཁྲག་ཞལ་དུ་
སྟོབ་པ། གཡས་པས་ཕྱོགས་བཅུའི་གདུག་པ་ཅན་ཀུན་ལ་གྲི་གུག་འཛིན་པའི་སྡིགས་
མཛུབ་ཀྱིས་བསྡིགས་པར་མཛད་པ། སྤྱན་གསུམ་མེ་ལྟར་འབར་ཞིང་བྱིན་པ་གཉིས་ཀྱིས་
ཡབ་ཀྱི་བརླའི་སྟེང་དུ་འཁྲིལ་བ། ཐུགས་རྗེའི་བདག་ཉིད་ཅན་ཕྱག་རྒྱ་ལྔས་བརྒྱན་པ། ཐོད་
སྐམ་ལྔའི་དབུ་རྒྱན་དང་སྐམ་པོ་ལྔ་བཅུའི་དོ་ཤལ་ཅན་གཉིས་ཀའང་། ཡེ་ཤེས་ཀྱི་མེ་འབར་
བའི་དབུས་ན་བཞུགས་པ། དེའི་རྐང་བ་གཉིས་བགྲད་པ་གཞུའི་དབྱིབས་སུ་ཡོད་པ་ཡོངས་
སུ་གྱུར་པ་ལས་རླུང་དཀྱིལ་གཞུའི་དབྱིབས་ཅན་དང་། སུམ་མདོ་གྲུ་གསུམ་གྱི་གཟུགས་
ཅན་ལས་མེ་དཀྱིལ་ཟུར་གསུམ་དང་། ལྟོ་བ་ཟླུམ་པོའི་དབྱིབས་ཅན་ལས་ཆུ་དཀྱིལ་ཟླུམ་པོ་
དང་། སྙིང་ག་གྲུ་བཞི་བ་ལས་ས་དཀྱིལ་གྲུ་བཞི་དང་སྒལ་ཚིགས་ལས་རི་རབ་སྤྱི་བོའི་རྩ་སོ་
གཉིས་ལས་པདྨ། ལུས་འདོམས་གང་ཡན་མན་དང་ཕན་ཚུན་དུ་མཉམ་པ་ལས་གཞལ་
ཡས་ཁང་གྲུ་བཞི་བ་རྒྱན་དང་བཅས་པའི་དཀྱིལ་འཁོར་རྐང་བརྒྱད་ལས། ཀ་བ་བརྒྱད།
རང་གི་ལུས་ངག་ཡིད་གསུམ་ལས་འཁོར་ལོ་གསུམ། སྙིང་གའི་ཆོས་ཀྱི་འཁོར་ལོའི་དབུས་
ཀྱི་དྷུ་ཏཱིའི་ནང་གི་བྱང་སེམས་བ་མོ་ལྟ་བུ་འཛག་པ། ཉུང་དཀར་སྦོམ་པོའི་ཚད་ཀྱི་དཔྱིད་
ཧཱུཾ་ཡིག་ཡོངས་སུ་གྱུར་པ་ལས་བཅོམ་ལྡན་འདས་ཧེ་རུ་ཀ་སྔོན་པོ་ཕྱག་གཉིས་རྡོ་དྲིལ་
འཛིན་པ། ལྟེ་བའི་དམར་ཆ་གཏུམ་མོའི་མིའི་གཟུགས་ཀྱི་ཐིག་ལེ་ཡོངས་སུ་གྱུར་པ་ལས་
ཕག་མོ་དམར་མོ་གྲི་ཐོད་འཛིན་པས་འཁྱུད་པ། ཡབ་ཕྱག་རྒྱ་དྲུག་དང་ཡུམ་ཕྱག་རྒྱ་ལྔས་
བརྒྱན་པ་དཔྱིད་དང་ཐིག་ལེའི་ངོ་བོ་གཉིས་སྙིང་གར་ཕྲད་ནས་སྙོམས་པར་འཇུག་པའི་
ཚུལ་གྱིས་བཞུགས་པ། སྙིང་གའི་ཕྱོགས་བཞིའི་འབྱུང་བ་བཞིའི་རླུང་རྒྱུ་བའི་རྩ་འདབ་
བཞི་ཡོངས་སུ་གྱུར་པ་ལས་མཁའ་འགྲོ་མ་ནག་མོ་ལཱ་མ་ལྗང་གུ། དུམ་སྐྱེས་མ་དམར་མོ།
གཟུགས་ཅན་མ་སེར་མོ། བཞི་གའང་ཕྱག་གཉིས་གྲི་ཐོད་འཛིན་པའི་མཆན་ཁུང་ན་ཁ་ཊཱཾ་
ག་བསྣམས་པ། ཕྱག་རྒྱ་ལྔས་བརྒྱན་པ། ཐོད་སྐམ་ལྔའི་དབུ་རྒྱན་དང་། ཐོད་སྐམ་ལྔ་བཅུའི་
147

ཡི་དམ་རྣམས་ཀྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
དོ་ཤལ་ཅན། མཚམས་བཞིའི་མཆོད་པ་བཞིའི་རྩ་འདབ་ལས་བདུད་རྩི་ལྔས་གང་བའི་ཐོད་
པ་བཞི་སྟེ་བདེ་ཆེན་གྱི་འཁོར་ལོ་སྤྱི་བོ་ལ་སོགས་པའི་གནས་ཉེར་བཞིར་པཱུ་ཛ་ཨོ་ཨ་གོ་ར་
དེ་མཱ་ཀཱ་ཨོ་ཏྲི་ཀོ་ཀ་ལ་ཀཱ་ཧི་བྲེ་གྲྀ་སཽ་སུ་ན་སི་མ་ཀུ་རྣམས་ཐིག་ལེས་བརྒྱན་པ་ཡོངས་སུ་
གྱུར་པ་ལས་རྩིབས་ཁོང་སྟོང་རྩིབས་ཤུན་གྱི་རྣམ་པ་དང་ལྡན་པའི་འཁོར་ལོ་ཉེར་བཞིའི་
རྣམ་པ་ཅན་ཕྱིའི་ཡུལ་ཉེར་བཞིའི་ངོ་བོར་གྱུར། གནས་ཉེར་བཞིའི་རྩ་དང་ཁམས་ངོ་བོར་
དབྱེར་མེད་དུ་གནས་པ་ཡོངས་སུ་གྱུར་པ་ལས་ཁམས་ལས་དཔའ་བོ་དང་རྩ་ལས་དཔའ་
མོར་གྱུར་པ་ནི། སྐྲ་མཚམས་པུལླི་ར་མ་ལ་ཡར་ཁཎྜ་ཀ་བཱ་ལ་དང་རབ་གཏུམ་མ། སྤྱི་གཙུག་
ཛཱ་ལནྡྷ་རར་མ་ཧཱ་ཀངྐ་ལ་དང་གཏུམ་མིག་མ། རྣ་བ་གཡས་པ་ཨོ་ཌི་ཡ་ན་ར་ཀངྐ་ལ་དང་
འོད་ལྡན་མ། ལྟག་པ་ཨརྦུ་ཏ་ར་མཆེ་བ་རྣམ་པར་གཙིགས་པ་དང་སྣ་ཆེན་མ། རྣ་བ་གཡོན་
པ་གཽ་དཱ་བ་རི་ར་སུ་ར་བཻ་རི་ཎ་དང་དཔའ་བོའི་བློ་ཅན་མ། སྨིན་མཚམས་རཱ་མཻ་ཤྭ་རིང་འོད་
དཔག་མེད་དང་ཁརྦ་རི། མིག་གཉིས་དེ་ཝི་ཀོ་ཊི་ར་རྡོ་རྗེའི་འོད་དང་ལངྒའི་དབང་ཕྱུག་མ།
ཕྲག་པ་གཉིས་མཱ་ལ་བར་རྡོ་རྗེའི་སྐུ་དང་ཤིང་གྲིབ་མ་སྟེ་ཐུགས་ཀྱི་འཁོར་ལོའི་ལྷ་རྣམས་
ན་པོ་མཁའ་ལ་སྤྱོད་པའི་ཚུལ་གྱིས་བཞུགས་པ། མཆན་ཁུང་གཉིས་མཱ་མ་རཱུ་བར་མྱུ་གུ་
ཅན་དང་ས་སྲུང་མ། ནུ་མ་གཉིས་ཨོ་ཊིར་རྡོ་རྗེ་རལ་བ་ཅན་དང་འཇིགས་བྱེད་ཆེན་མོ། ལྟེ་
བ་ཏྲི་ཤ་ཀུན་ནེ་ར་དཔའ་བོ་ཆེན་པོ་དང་རླུང་གི་ཤུགས་ཅན་མ། སྣ་རྩེ་གོས་ལར་རྡོ་རྗེ་
མཛད་དང་ཆང་འཐུང་མ། ཁ་ཀ་ལིངྐར་རབ་ཏུ་བཟང་པོ་དང་སྔོ་བསངས་ལྷ་མོ། མགྲིན་པ་
ལཾ་པ་ཀར་རྡོ་རྗེ་བཟང་པོ་དང་ཤིན་ཏུ་བཟང་མོ། སྙིང་ཀཉྩིར་འཇིགས་བྱེད་ཆེན་པོ་དང་
རྣ་མ། འབྲས་བུ་གཉིས་ཧི་མཱ་ལ་ཡར་མིག་མི་བཟང་དང་བྱ་གདོང་མ་སྟེ་གསུང་གི་འཁོར་
ལོའི་ལྷ་རྣམས་དམར་པོས་ལ་སྤྱོད་པའི་ཚུལ་གྱིས་བཞུགས་པ། མཚན་མ་བྲེ་ཏ་བཱུ་རི་ར་སྟོབས་
པོ་ཆེ་དང་འཁོར་ལོའི་ཤུགས་ཅན་མ། གཤང་ལམ་གྲྀ་ཧ་དེ་བ་ཏར་རིན་ཆེན་རྡོ་རྗེ་དང་དུམ་
སྐྱེས་མ། བརླ་གཉིས་སཽ་རའར་རྟ་མགྲིན་དང་ཆང་འཚོང་མ། བྱིན་པ་གཉིས་སུ་ཝཎ་དཱི་
བར་ནམ་མཁའི་སྙིང་པོ་དང་འཁོར་ལོའི་གོ་ཆ་མ། སོར་མོ་བཅུ་དྲུག་ནཱ་ག་རར་ཧེ་རུ་ཀ་
148

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
དང་ཤིན་ཏུ་དཔའ་མོ། བོལ་གོང་གཉིས་སིནྡྷུ་ར་པདྨ་གར་གྱི་དབང་ཕྱུག་མ་དང་སྟོབས་
ཆེན་མ། མཐེ་བོང་བཞི་མ་རུར་རྣམ་པར་སྣང་མཛད་དང་འཁོར་ལོས་བསྒྱུར་མ། པུས་མོ་
གཉིས་ཀུ་ལུ་ཏ་ར་རྡོ་རྗེ་སེམས་དཔའ་དང་བརྩོན་འགྲུས་ཆེན་མོ་སྟེ་སྐུའི་འཁོར་ལོའི་ལྷ་
རྣམས་དཀར་པོས་འོག་ན་སྤྱོད་པའི་ཚུལ་གྱིས་བཞུགས་པ། ཐམས་ཅད་ཀྱང་ཞལ་གཅིག་
ཕྱག་གཉིས་སྤྱན་གསུམ་པ་ཐོད་སྐམ་ལྔའི་དབུ་རྒྱན་ཅན། དཔའ་བོ་རྣམས་རྡོ་དྲིལ་འཛིན་
པས་ཡུམ་ལ་འཁྱུད་པ། རལ་བའི་ཐོར་ཅོག་ལ་སྣ་ཚོགས་རྡོ་རྗེ་དང་ཟླ་མཛེས་ཀྱིས་བརྒྱན་
ཅིང་། དཔྲལ་བར་རྡོ་རྗེའི་ཕྲེང་བ་འཛིན་པ། ཕྱག་རྒྱ་དྲུག་གིས་བརྒྱན་པ་ཐོད་རློན་གྱི་དོ་
ཤལ་ཅན་སྟག་ཤམ་གསོལ་ཞིང་གཡས་བརྐྱང་གིས་བཞུགས་པ། དཔའ་མོ་རྣམས་གྲི་ཐོད་
འཛིན་ཅིང་ཡབ་ལ་འཁྲིལ་བ། ཐོད་པའི་དུམ་བུས་བརྒྱན་པའི་འོག་བགས་ཅན། ཐོད་སྐམ་
གྱི་དོ་ཤལ་དང་ཕྱག་རྒྱ་ལྔས་བརྒྱན་པ། གནས་རང་རང་གི་རྩ་ཧཱུཾ་རིང་པོ་དང་ངོ་བོ་དབྱེར་
མེད་དུ་གྱུར་པ་ལས་སྒོ་མཚམས་མ་བརྒྱད་དུ་གྱུར་པ་ནི། ལྕེའི་རྩ་བར་ཁཱ་གདོང་མ་ནག་མོ།
ལྟེ་བའི་བུག་བར་འུག་གདོང་མ་ལྗང་གུ། རྟགས་ཀྱི་སྒོར་ཁྱི་གདོང་མ་དམར་མོ། གཤང་ལམ་
ཡོན་
གྱི་སྒོར་ཕག་གདོང་མ་སེར་མོ། མཛོད་སྤུའི་བུ་གར་གཤིན་རྗེ་བསྟན་མ་གཡས་སྔོ། གཡོ
སེར་བ། རྣ་བའི་བུག་པ་གཉིས་སུ་གཤིན་རྗེ་ཕོ་ཉ་མོ་གཡས་སེར། གཡོན་དམར་བ། མིག་
གཉིས་སུ་གཤིན་རྗེ་མཆེ་བ་མ་གཡས་དམར་གཡོན་ལྗང་བ། སྣའི་བུག་པ་གཉིས་སུ་གཤིན་
རྗེ་འཇོམས་མ་གཡས་ལྗང་གཡོན་སྔོ་བ། བརྒྱད་ཀའང་གྲི་ཐོད་འཛིན་པའི་མཆན་ཁུང་ན་
ཁ་ཊཱཾ་ག